L’alcalde afirma que Sagunt és un dels principals motors de la recuperació econòmica valenciana
08 d’abril 2019

​![](/media/mxfhbsg4/68_c_conferencia-industrial.jpg)  
  

L'alcalde de Sagunt, Quico Fernández, va participar en la Conferència Industrial Metropolitana, organitzada per la Direcció General d’Indústria i Energia de la Generalitat Valenciana, pertanyent a la Conselleria d’Economia Sostenible, Sectors Productius, Comerç i Treball.. Una jornada participativa en la qual es van posar en comú els punts de vista i les aportacions dels diferents agents rellevants per a la posada en marxa d'iniciatives per a la indústria de Sagunt i per l'àrea metropolitana de València, que va tindre lloc a Alaquàs el dia 5 d'abril.

  

La jornada, en la qual es va tractar el assumpte del desenvolupament econòmic, industrial i logístic en tota l'àrea metropolitana, va abordar la visió estratègica de la planificació industrial de l'Àrea Metropolitana de València i la definició d'una visió de desenvolupament industrial a mig i llarg termini, entre les institucions, els operadors empresarials i els agents socials de l'Àrea Metropolitana de València.

  

La xarrada es va dividir en tres parts. La primera, es va centrar en l'àrea metropolitana de València i la segona, a Almussafes, que va tindre a la Ford com a protagonista. I, finalment, va haver-hi una tercera part dedicada exclusivament a Sagunt.

  

Quico Fernández va explicar que Sagunt ha sigut “**un dels principals motors de la recuperació econòmica del País Valencià en el sentit que tant Parc Sagunt I, com el projecte de Parc Sagunt II, com el desenvolupament del port han servit per a posar-nos a tots les piles, també és un treball de cooperació, que jo vaig remarcar, entre la Generalitat, l'Ajuntament i l'Autoritat Portuària i els empresaris de ASECAM i de la CEV**”.

  

Així mateix, en la reunió, Fernández va parlar del “**clima de col·laboració**” creat amb els sindicats que està “**donant molt bons resultats**”. I va indicar que es va comentar "**l'importantíssim treball de l'Autoritat Portuària des de l'aportació econòmica que ha permés acabar Parc Sagunt i una injecció econòmica per a Parc Sagunt II”, és a dir, es va explicar “el seu treball en les infraestructures**”, entre les quals també destaquen les ferroviàries.

  

Sagunt i el Camp de Morvedre tenen un encreuament de camins al llarg de la seua història i en l'actualitat “**amb totes les infraestructures viàries i ferroviàries del nostre port**”. “**Hem de treballar perquè estes infraestructures tinguen sentit, perquè milloren les infraestructures, per a millorar la formació dels nostres recursos humans, que és una de les claus de l'èxit i, en definitiva, per a la consolidació de tot el que hem fet fins ara**”, ha afirmat l'alcalde.

  

“**Tenim una història molt important, en sol tres anys, hem recuperat molt de temps perdut i ens hem situat en el futur**”, ha declarat Fernández, qui ha explicat que això mateix ho va esmentar en la reunió d'Alaquàs. L'alcalde ha agraït, així mateix, la col·laboració de la Conselleria i responsables.

​  

​

*   [](http://www.facebook.com/sharer.php?u=https://aytosagunto.es/va/actualitat/l-alcalde-afirma-que-sagunt-es-un-dels-principals-motors-de-la-recuperacio-economica-valenciana/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-afirma-que-sagunt-es-un-dels-principals-motors-de-la-recuperacio-economica-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-afirma-que-sagunt-es-un-dels-principals-motors-de-la-recuperacio-economica-valenciana/ "Linked In")
*   [](mailto:?body=https://aytosagunto.es/va/actualitat/l-alcalde-afirma-que-sagunt-es-un-dels-principals-motors-de-la-recuperacio-economica-valenciana/)